cyanic-selkie/wikianc huggingface dataset:
२१औँ शताब्दी
२१औँ शताब्दीको सुरुवातमा विश्वव्यापी अर्थतन्त्र र तेस्रो विश्व उपभोक्तावादको उदय र निजी उद्यममा बृद्धि देखिएको थियो। सन् २००१ मा सेप्टेम्बर ११ को हमलाको आतङ्कवादी हमलापछि, आतङ्कवाद विश्वव्यापी चिन्ताको विषय भएको छ।  सन् २००० को दशकको प्रारम्भमा अफगानिस्तान र इराकमा नाटो हस्तक्षेप र सन् २०१० को सुरुवातको अरब वसन्तको समयमा धेरै अरब मुलुकमा शासन परिवर्तन हुँदै अरब राष्ट्रहरूमा मिश्रित परिणामहरू निम्त्याएको थियो जसको परिणामस्वरूप धेरै देशमा गृहयुद्ध तथा राजनीतिक अस्थिरता वृद्धि भएको थियो। संयुक्त राज्य अमेरिका विश्वव्यापी महाशक्तिमा कायम रहेको छ, जबकी चीनलाई अहिले एक उदीयमान महाशक्ति मानिन्छ।
प्रारम्भिक सन् २०२० को दशकको प्रारम्भमा कोभिड-१९ महामारी कारणले विश्वभरिका ५ लाख जनाको मृत्यु भएको थियो। सन् १९३० भीषण मन्दी यता कै ठूलो विश्वव्यापी आर्थिक शिथिलता देखा परेको छ।
ज्ञान र सूचना
दस्तावेजीकरण गरिएको इतिहासको सुरुदेखि सन् २००३ सम्म मानवताको सम्पूर्ण लिखित कार्यहरूको, सबै ज्ञात भाषाहरूमा पाँच एक्साबाइट डेटा अनुमान गरिएको छ। सन् २००३ देखि, सामाजिक सञ्जाल र "प्रयोगकर्ताद्वारा उत्पन्न सामग्री" को सुरुवातसँगै, समान मात्राको डेटा प्रत्येक दुई दिनमा सिर्जना गरिन्छ। मानव ज्ञान र सूचनाको वृद्धि घातीय दरमा जारी रहेको छ।
२१औँ शताब्दीको प्रारम्भमा दूरसञ्चारहरू २०औँ शताब्दीको अन्ततिरको तुलनामा धेरै उन्नत र विश्वव्यापी छन्। सन् १९९० को दशकको उत्तरार्धमा विश्वको केही प्रतिशत जनसङ्ख्यासम्म मात्र इन्टरनेट र मोबाइल फोनको पहुँच थियो। सन् २०१८ को अनुसार, विश्वको ५५% जनसङ्ख्याले इन्टरनेटको प्रयोग गर्दछन् भने सन् २०१९ को तथ्याङ्क अनुसार, अनुमानित विश्वको ६७% मानिसमा मोबाइल फोन पुगेको छ। सन २०१० को दशकमा, कृत्रिम बौद्धिकताको प्रयोग अत्याधिक मात्रामा बढेको देखिन्छ। इन्टरनेटको प्रयोग बढ्दो छ। सन् २०१७ मा, विश्वको जनसङ्ख्याको १४% अझै पनि बिजुलीको अभाव रहेको तथ्याङ्कमा उल्लेख छ।
अर्थशास्त्र, शिक्षा र सेवानिवृत्ति
आर्थिक र राजनीतिक रूपमा, संयुक्त राज्य अमेरिका र पश्चिमी युरोप शताब्दीको सुरुमा प्रभावशाली थिए। सन् २०१० को दशकमा, चीन एक उदीयमान विश्वव्यापी महाशक्ति र विश्वको सबैभन्दा ठूलो अर्थतन्त्र बनेको थियो। क्रय शक्तिको मामिलामा, सन् २०११ को छेउछाउ भारतको अर्थव्यवस्था जापानको भन्दा ठूलो भएको थियो।
बिटकोइन र अन्य क्रिप्टो मुद्रा विकेन्द्रीकृत मुद्रा हुन् जुन कुनै पनि केन्द्रीय बैंकद्वारा नियन्त्रित हुँदैनन्। यी मुद्राहरू इन्टरनेटको विस्तारित उपलब्धताको कारणले विश्वव्यापी रूपमा लोकप्रियतामा बढ्दै गएको छ र मुख्य रूपमा मूल्यको भण्डारको रूपमा प्रयोग गरिन्छ।
नयाँ देश र क्षेत्रीय परिवर्तन
२१औँ शताब्दीमा केही क्षेत्रहरू स्वतन्त्र भएका छन्। यो २१औँ शताब्दीमा स्वतन्त्रता प्राप्त गरेका र संयुक्त राष्ट्र सङ्घले मान्यता पाएका सार्वभौम राज्यहरूको सूची हो।
प्राकृतिक प्रकोप
२००० को दशक २०१० को दशक
२०२० को दशक
अर्थशास्त्र र उद्योग
दूरसञ्चार र यातायातमा भएको प्रगति, पूँजीवाद र लोकतन्त्रको विस्तार १९८० को दशक, र पछि स्वतन्त्र व्यापार सम्झौताहरू अभूतपूर्व विश्वव्यापी आर्थिक र सांस्कृतिक एकीकरण परिणाम छन्। अधिकांश अर्थशास्त्रीहरू स्वतन्त्र व्यापारले आर्थिक वृद्धि र साना व्यवसायहरू सहित अधिकांश मानिसहरूलाई फाइदा पुऱ्याउने विश्वास गर्छन्। हालैका वर्षहरूमा, तथापि, भूमण्डलीकरण विरुद्ध प्रतिक्रिया र केही नेता र राष्ट्रहरूमा संरक्षणवादी मनोवृत्तिमा फर्किएको छ, विशेष गरी संयुक्त राज्य अमेरिकाका राष्ट्रपति डोनाल्ड ट्रम्प उदय र संयुक्त अधिराज्यद्वारा युरोपेली सङ्घ छोड्ने निर्णय यसका उदाहरण हुन्।
उपलब्धता हेउरिस्टिक
उपलब्धता हेउरिस्टिक वा उपलब्धता पूर्वाग्रह एक हेउरीस्टिक हो जसले तत्तकालिन रुपमा उपलब्ध उदाहरणहरू जुन व्यक्तिको मानसपटलमा सजिलैसँग आउँछमा निर्भर भएर ती उदाहरणहरुद्वारा बनेको धारणालाई बढी महत्तव दिने प्रवित्ति हो। उपलब्धता हेउरिस्टिकको कारणले मानिसले भर्खरै आएको ताजा जानकारीलाई राँय बनाउन बढी प्रयोग गर्ने व्यवहार देख्‍न सकिन्छ।
पाकिस्तानको राष्ट्रिय सभा
(लिप्यन्तरण:ऐवाने जरिँ) (, पाकिस्तानको द्विसदनीय संसदको तल्लो विधायी सदन हो, जसमा पाकिस्तानको महासभा (माथिल्लो सदन) पनि समावेश छ। पाकिस्तानको राजधानी इस्लामाबादस्थित संसद भवनमा राष्ट्रिय सभा र महासभाको बैठक बस्दै आएको छ। राष्ट्रिय सभा एक लोकतान्त्रिक तरिकाले निर्वाचित निकाय हो जसमा कुल ३३६ सदस्यहरू छन् जसलाई राष्ट्रिय सभाको सदस्यको रूपमा चिनिन्छ, जसमध्ये २६६ प्रत्यक्ष निर्वाचित सदस्यहरू हुन् र देशभरिका महिला र धार्मिक अल्पसङ्ख्यकहरूका लागि ७० आरक्षित सीटहरू रहन्छन्। कुनै पनि राजनीतिक दल वा गठबन्धनले बहुमत प्राप्त गर्न र सुरक्षित राख्न १७२ सिट प्राप्त गर्नुपर्दछ।
सदस्यहरू सार्वभौमिक वयस्क मताधिकार अन्तर्गत पहिलो हुने निर्वाचित हुने निर्वाचन प्रणालीमार्फत निर्वाचित हुन्छन्, जसले राष्ट्रिय सभा निर्वाचन क्षेत्रको रूपमा चिनिने निर्वाचन जिल्लाहरूको प्रतिनिधित्व गर्दछ। संविधान अनुसार महिला र धार्मिक अल्पसङ्ख्यकका लागि छुट्याइएको ७० सिट राजनीतिक दललाई समानुपातिक प्रतिनिधित्वका आधारमा छुट्याइएको छ।
प्रत्येक राष्ट्रिय सभा पाँच वर्षको कार्यकालको लागि गठन गरिन्छ, जुन पहिलो बैठकको मितिबाट सुरु हुन्छ, त्यसपछि यो स्वतः विघटन हुन्छ। राष्ट्रिय सभालाई पाकिस्तानको राष्ट्रपतिद्वारा पनि भङ्ग गर्न सकिन्छ। यसलाई पाकिस्तानको प्रधानमन्त्रीले विघटन गर्न सक्दैनन्।
१३औँ राष्ट्रिय सभाको निर्वाचन १८ फेब्रुअरी २००८ मा सम्पन्न भएको थियो। राष्ट्रिय सभाको नयाँ अधिवेशन सन् २००८ को मार्चदेखि सुरु भएको थियो। संविधानको धारा ५२ बमोजिम पाँच वर्षे कार्यकाल पूरा गरी १३औँ राष्ट्रिय सभा १७ मार्च २०१३ गते विघटन भएको थियो।  सन् २०१३ पाकिस्तानमा आम निर्वाचन (१४औँ राष्ट्रिय सभाको लागि) ११ मे २०१३ मा सम्पन्न भएको थियो। चौधौँ राष्ट्रिय सभाका सदस्यहरूले १ जुन २०१३ मा शपथ लिएका थिए। संविधानको धारा ५२ अन्तर्गत आफ्नो ५ वर्षे कार्यकाल पूरा गरेपछि १४औँ राष्ट्रिय सभा ३१ मे २०१८ मा विघटन भएको थियो। पाकिस्तानको १५ औँ राष्ट्रिय सभाका सदस्यहरूले १३ अगस्ट २०१८ मा शपथ लिएका थिए।
३ अप्रिल २०२२ मा, पाकिस्तानका राष्ट्रपति आरिफ अल्वीले प्रधानमन्त्री इमरान खानको सल्लाहमा धारा ५८-१ र ४८-१ अन्तर्गत विधानसभा विघटन गरेका थिए। ७ अप्रिलमा, पाकिस्तानको सर्वोच्च अदालतले विघटनको आदेशलाई खारेज गर्दै राष्ट्रिय सभाको पुनर्स्थापना गरेको थियो।
यी घटनाहरू पछि, २०२२ अप्रिल ११ मा, राष्ट्रिय सभाको कार्यवाही पछि, अयाज सादिकको अध्यक्षतामा पाकिस्तानको अर्को प्रधानमन्त्रीको निर्णय गर्न मतदान भएको थियो। पाकिस्तान तहरिके इन्साफका शाह मोहम्मद कुरैशी र पाकिस्तान मुस्लिम लिग (नवाज)का शहबाज शरिफ गरी दुई जना मात्र चुनावी मैदानमा थिए। मतदान अघि पाकिस्तान तहरिके इन्साफका १२३ सदस्यले राष्ट्रिय सभाबाट राजीनामा दिएर बहिर्गमन गरेका थिए भने राष्ट्रिय सभाका उपसभामुखले पनि बहिर्गमन गरेका थिए, जसले गर्दा अयाज सादिकको निगरानीमा हुने मतदानलाई छोडेर पाकिस्तानको प्रधानमन्त्रीका रूपमा शहबाज शरिफ निर्वाचित भएका थिए। इमरान खानले नयाँ सरकारविरुद्ध विशाल र्‍याली निकालेका थिए। त्यसपछि, १६ अक्टोबर २०२२ मा, पाकिस्तानको निर्वाचन आयोगले पाकिस्तान तहरिके इन्साफका कार्यकर्ताहरूले राजीनामा दिएका ८ राष्ट्रिय सभा सीटहरूको लागि चुनाव सार्ने सरकारको अनुरोधलाई बेवास्ता गरेको थियो। यी ८ सिटमध्ये दलका अध्यक्ष तथा अहिले पूर्वप्रधानमन्त्री इमरान खानले ७ सिटका लागि चुनाव लडेका थिए। इमरान खानले सुरुमा पाकिस्तान तहरिके इन्साफ (कराची)को स्वामित्वमा रहेको १ सिट गुमाएका थिए र अप्रिल २०२२ मा सत्ताच्युत भएपछि पहिलो पटक राष्ट्रिय सभामा फर्केका थिए।
बर्जु गाउँपालिका
नेपालमा ७४४ स्थानीय तह लागू हुँदा सुनसरी जिल्लामा साविक अमाहिबेला, रामगञ्ज बलगछिया, अमडुबा र चिमडी गाउँ विकास समितिहरूलाई समेटेर बर्जु गाउँपालिका बनाइएको हो । यस गाउँपालिकालाई ६ वडामा विभाजन गरिएको छ । यस गाउँपालिकाको कूल जनसङ्ख्या ३१,१७८ रहेको छ । यसको क्षेत्रफल ६९.४३ वर्गकिलोमिटर रहेको छ । यस गाउँपालिकाको केन्द्र साविकको अमाहिबेलाको कार्यालयमा राखिएको छ ।
ह्वाट विल पिपल से
ह्वाट विल पिपल से (अङ्ग्रेजी: What Will People Say, नर्वेजियन: Hva vil folk si) इराम हकद्वारा निर्देशित अन्तर्राष्ट्रिय स्तरमा निर्मित सन् २०१७ मा सार्वजनिक गरिएको चलचित्र हो। चलचित्रमा देखिएका पाकिस्तानका दृश्यहरू भारतमा, विशेष गरी राजस्थानमा, खिचिएका थिए।
९ सेप्टेम्बर २०१७ मा टोरन्टो अन्तर्राष्ट्रिय चलचित्र उत्सवमा यस चलचित्रको प्रथम प्रदर्शनी भएको थियो। यसलाई सर्वोत्कृष्ट विदेशी भाषा चलचित्रको श्रेणीमा एकेडेमी पुरस्कारको लागि बुझाइएको थियो तर दुर्भाग्यवश मनोनित भएन।
सारांश
यो चलचित्र निर्देशिका इराम हकको व्यक्तिगत जीवनमा आधारित छ। १६ वर्षकी निशा आफ्ना अभिभावकसँग नर्वेमा बस्छिन्। उनी दोहोरो जीवन जिउँछिन्। उनलाई आफ्ना नर्वेजियन साथी र नर्वेजियन प्रेमी ड्यानियलसँग बास्केटबल खेल्न, भोजभतेरमा जान र मादक पदार्थ सेवन गर्न मन पर्छ। यद्यपि, उनी आफ्नो परम्परागत पाकिस्तानी परिवारमा उनी शान्त, शालीन छोरीको भूमिका निर्वाह गर्छिन्।
एक रात निशाका बुबा मिर्जाले ड्यानियललाई निशाको कोठामा भेट्छन् र रिसमा उनलाई पिट्न थाल्छन्। उनका छिमेकीले प्रहरीलाई बोलाउँछन् र निशालाई बाल कल्याण संस्थामा लगिन्छ। त्यहाँ उनको परामर्शदाताले उनको कुनै गल्ती छैन भनेर सम्झाउँछिन् तर उनका बुबाले उनलाई ड्यानियलसँग यौन गरेको सोची विवाह गर्नैपर्ने भन्छन्। नर्वेमा बसोबास गर्ने पाकिस्तानी समुदायले उनीहरूलाई निशाको राम्रो ध्यान राखेन भने उसको उद्दण्डताले अरूहरूलाई पनि नकारात्मक प्रभाव पर्छ भन्छन्। आफ्नो प्रतिष्ठा र अरूहरूले के सोच्छन् भन्ने डरले गर्दा मिर्जाले निशालाई बाहिर पठाउने निर्णय लिन्छन्।
उनीहरू पाकिस्तान जान्छन्, जहाँ निशालाई उनकी फुपूको घरमा लगिन्छ। मिर्जाले निशासँग राम्ररी कुरा गर्न खोज्छन् तर असफल हुन्छन्। निशालाई उनकी फुपूको घरमा खाना पकाउन, प्रार्थना गर्न र घरगृहस्थी सम्हाल्न सिकाइन्छ। उनी साइबर क्याफेमा गई आफ्ना नर्वेजियन साथीलाई इमेल पठाउन खोज्छिन् तर उनकी फुपूले थाहा पाएर उनलाई पिट्छिन्। उनको राहधानी पनि जलाइन्छ जसले गर्दा नर्वे फर्किने विकल्प बाँकी रहँदैन। उनका दिनहरू फुपूसँग बजार जाने, प्रार्थना गर्ने र खाना पकाउने जस्ता कामहरू गरेर नै बित्न थाल्छन्। उनी पढाइमा पनि बढी ध्यान दिन थाल्छिन् र चङ्गा उडाउन सिक्छिन्, जसले उनको स्वतन्त्र हुने इच्छाको सङ्केत गर्छ।
निशा र उनकी फुपूको छोरा आमिरले एक अर्कालाई मन पराउन थाल्छन्। उनीहरूको सम्बन्ध घनिष्ट हुँदै गएपछि उनीहरू एक रात एकअर्कालाई चुम्न थाल्छन्। उनीहरू समातिन्छन् प्रहरीद्वारा जसले निशालाई आफ्नो लुगा खोल्न लगाई उनको अश्लील तस्वीर खिच्छन्। अर्को दिन, उनीहरूलाई घर लगी प्रहरीले फुपूलाई धम्काउँछन्। निशाकी फुपूले उनका बुबालाई सम्पर्क गरी निशाले आमिरसँग यौन गर्न खोजेको कुरा लगाउँछिन्। निशाले सत्यको खुलासा गर्न खोजे पनि उनी असफल हुन्छिन्।
मिर्जा निशालाई नर्वे फिर्ता लग्न पाकिस्तान आउँछन्। बिच बाटोमा उनले निशालाई भीरबाट हाम फाल्न लगाउँछन् तर पछि निशाले रुँदै माफी मागेपछि उनीहरू दुबैजना रुँदै निशालाई एक अन्तिम अवसर दिन्छन्। घरमा निशाका अभिभावकले उनको सबै गतिविधि राम्ररी हेर्छन्। बाल कल्याण संस्थाले निशाको वापसीको बारेमा थाहा पाएपछि उनकी आमाले उनलाई झुट बोल्न लगाउँछिन्। निशाको बारेमा मान्छेहरूले नराम्रो बोल्न छोडुन् भनी उनका अभिभावकले उनको विवाह एक क्यानाडेली व्यक्तिसँग गर्ने निर्णय लिन्छन्। निशाले विवाह पछि उनले आफ्नो पढाइलाई निरन्तरता दिन नमिल्ने कुरा हुन्छ। निशाको चित्त दुख्छ र उनी भाग्नका लागि झ्यालबाट सुटुक्क बाहिर निस्किन्छिन्। फर्केर उनी आफ्ना बुबालाई हेर्छिन्, जसले उनलाई झ्यालबाट आँखाभरि आँसु पारी हेर्छन्। घरबाट भागिरहेकी निशालाई रोक्न उनी केही गर्दैनन्।
प्रतिक्रिया
रटन टमेटोजमा २१ समीक्षामा आधारित भई यस चलचित्रलाई ८१% र १० मा ७ अङ्क दिइएको छ। मेटाक्रिटिकमा १० आलोचकहरूको समीक्षानुसार यस चलचित्रले १०० मा ६९ पाएको छ, जसले "सामान्यतया अनुकूल समीक्षा" जनाउँछ।
अजमेर शरिफ दरगाह
अजमेर शरिफ दरगाह, अजमेर दरगाह, अजमेर शरिफ, ख्वाजा गरिब नवाज दरगाह वा दरगाह शरिफ भारतको राजस्थानको अजमेरमा अवस्थित आदरणीय सुफी सन्त मोइनुद्दीन चिश्तीको सुफी समाधि (दरगाह) हो। गरिब नवाज उनलाई जनताले दिएको उपाधि हो।
स्थान
अजमेर शरिफ दरगाह मुख्य केन्द्रीय अजमेर रेलवे स्टेशनबाट २ किलोमिटर (१.२ माइल) टाढा र केन्द्रीय जेलबाट ५०० मिटर टाढा र तारागढ पहाडको फेदमा अवस्थित छ।
पृष्ठभूमि
मोइनुद्दीन चिश्ती १३औँ शताब्दीका सुफी सन्त र दार्शनिक थिए। सन्जर (आधुनिक समयमा इरानको भाग) वा सिजिस्तानमा जन्मेका उनी सुल्तान इल्तुतमिश (मृत्यु सन् १२३६) को शासनकालमा दिल्ली आइपुगेका थिए। मोइनुद्दिन केही समयपछि दिल्लीबाट अजमेर गए, जहाँ उनी प्रसिद्ध सुन्नी हनबली विद्वान र रहस्यवादी अब्दल्लाह अन्सारी (मृत्यु सन् १०८८) को लेखनबाट अत्यधिक प्रभावित भएका थिए। अन्सारीको प्रारम्भिक इस्लामिक सन्तहरूको जीवनमा प्रख्यात काम, तबकात अल-सुफियाले मोइनुद्दीनको विश्वदृष्टिकोणलाई आकार दिन भूमिका खेलेको हुन सक्ने अनुमान गरिएको छ। अजमेरमा मोइनुइद्दीनले त्यस समयमा एक चमत्कारी र दयालु आध्यात्मिक प्रचारक र शिक्षकको रूपमा प्रतिष्ठा प्राप्त गरेका थिए।
मिडियामा
उनको चमत्कारी कामहरूको आधारमा हिन्दी र उर्दु चलचित्रहरू बनेका छन् र उनको जीवनलाई बखान गर्ने गीतहरू लेखिएका र गाइएका छन्। भारतीय उपमहाद्वीपमा जहाँ जहाँ कव्वालीहरू आयोजित हुन्छन्, ती कव्वालीहरूले तिनीहरूको बारेमा "मनकबत" (कव्वालीको प्रशंसा गर्ने गीत वा पद) गाउने सामान्य परम्परा रहेको छ।
साइबेरिया
साइबेरिया (उच्चारण:सिबिर),  युरोप-एसिया र उत्तरी एसियामा अवस्थित एक फराकिलो भौगोलिक क्षेत्र हो। साइबेरिया १६औँ शताब्दीको उत्तरार्धदेखि नै आधुनिक रूसको अंश हो।
साइबेरियाको क्षेत्र पूर्वीदेखि उराल पर्वतबाट प्रशान्त र उत्तरघ्रुवीय जल निकासी नदीको बीचमा पानीको क्षेत्रसम्म फैलिएको छ। येनीसे नदीले साइबेरियालाई पश्चिम र पूर्व गरि दुई भागमा विभाजन गर्दछ। साइबेरिया उत्तरध्रुवीय महासागरदेखि दक्षिण-मध्य कजाख्स्तानको पहाड र मङ्गोलिया र चीनको राष्ट्रिय सीमानासम्म दक्षिणतर्फ फैलिएको छ। रूसमा देशको पूर्वी भागलाई साइबेरियाको रूपमा लिइदैँन। साइबेरिया पछिको रूसको पूर्वी क्षेत्रलाई ऐतिहासिक रूपमा युरोप र रूसमा सुदूर पूर्वको रूपमा परिचित थियो भने सुदूर पूर्वको स्थानीय जनसङ्ख्याले आफूलाई साइबेरियाली मान्दैनन्।
१.३१ करोड वर्ग किलोमिटर (५१,००,००० वर्ग माइल) क्षेत्रफलमा फैलिएको साइबेरियाले रूसको भूमि क्षेत्रको ७७% ओगटेको छ भने करिव ३.३ करोड जनसङ्ख्या भएको यस क्षेत्रमा देशको कुल जनसङ्ख्याको २३% हुन आउँदछ। यो प्रति वर्ग किलोमिटर (७.८ / वर्ग माइल) (लगभग अस्ट्रेलियाको बराबर) को ३ औसत जनसङ्ख्या घनत्वको बराबर हो। साइबेरियालाई पृथ्वीको सबैभन्दा विरलै जनसङ्ख्या भएको क्षेत्र मानिन्छ। यदि यो आफै एक देश भएको भए, यो अझै पनि क्षेत्रफलको आधारमा सबैभन्दा ठूलो देश हुने थियो भने जनसङ्ख्याको आधारमा यो विश्वको ३५औँ ठूलो र एसियाको १४औँ ठूलो हुनेछ।
विश्वव्यापी, साइबेरिया मुख्यतया यसको लामो र अत्याधिक जाडोका लागि प्रख्यात छ। जनवरीमा यहाँको औसत तापक्रम −२५ डिग्री सेल्सियस (−३१° फ) हुने गर्दछ। हालसालैका वर्षहरूमा क्षेत्रमा तापक्रम बढेको उल्लेख गरिएको छ।  यसका साथै रूसी र सोभियत सरकारले यस क्षेत्रलाई कारागार, श्रम शिविर, र आन्तरिक निर्वासनको रूपमा व्यापक प्रयोग गरेको थियो।
साइबेरिया भौगोलिक रूपमा सम्पूर्ण एसियामा अवस्थित छ, यद्यपि यो रूसको अंश हो त्यसकार् यसलाई सांस्कृतिक र राजनीतिक हिसाबले युरोपको एक अंश मानिन्छ। १८औँ शताब्दीमा क्षेत्रमा बसोबास गर्न थालेका अधिक रूसी जनसङ्ख्याको कारण यस क्षेत्रको दक्षिण र मध्य भागको धेरै भागहरूमा रूसीहरूको बाहुल्यता रहेको छ।
शब्दको उत्पत्ति
यस नामको वास्तविक उत्पत्ति अज्ञात छ। केही स्रोतहरूले यसको रूसी नाम साइबेरियाली तातार भाषाको "निदाइरहेको भूमि (सिब इर)बाट आएको मान्दछन्। रूसी साम्राज्यले साइबेरियाली खानात माथि विजय हासिल गरे पश्चात् यस नामको आधुनिक प्रयोग रूसी भाषामा गरिएको थियो। अर्को प्रकारको दावी अनुसार यो क्षेत्र सिबे व्यक्तिहरूको नामबाट गरिएको थियो। पोल्यान्डेली इतिहासकार चिलिक्स्कोभ्स्कीले यस नाम "उत्तर" (север, सेभर), सेभेरिया जस्तै प्राचिन-स्लाभी शब्दबाट आएको हो भनेर प्रस्ताव गरेका थिए।
आनातोले बैकालअफफे यस विवरणलाई खारेज गरेका थिए। उनको अनुसार छिमेकी चिनियाँ, तुर्क र मङ्गोलियालीहरूले यस क्षेत्रका लागि समान नामबाट चिन्दछन्। उनले यस नाम तुर्केली मूल, "सु" (पानी) र "बिर" (जङ्गली भूमि) जस्ता दुई शब्दहरूको संयोजनबाट आएको हुन सक्ने सुझाव पेश गरेका थिए।
लसबेला जिल्ला
लसबेला जिल्ला उर्दु (لسبیلہ) पाकिस्तानको बलुचिस्तानमा पर्ने एक तटीय क्षेत्र हो । यो सन् १९५४ जुन ३० मा कलाट विभागबाट एक छुट्टै जिल्ला बनेको थियो । यो जिल्लाको उथल शहर सदरमुकाम हो भने यो जिल्ला पाँच तहसीलमा विभाजीत छ भने २२ बटा सङ्धिय परिसरहरू छन् ।
प्रशासन
लसबेला जिल्लामा ५ तहसील छ भने २२ बटा सङ्धिय परिसर छन् जसको नाम निम्न परकारो छ ।
नदी
लसबेला जिल्लाको प्रमुख नदी पोरली हो भने फोर, हिङ्गोल,आदी नदीहरू पनि यस जिल्लामा अवस्थित छ जुन अवारन जिल्ला हुँदै बग्छ र यो अरबी समुन्द्रमा गएर मिसिन्छ ।
जनशाङ्खिकि
सन् १९९८ को राष्ट्रिय जनगणना अनुसार यस जिल्लाको जनसङ्ख्या ३,१३०,०० रहेका थियो भने सन् २०१७ को राष्ट्रिय जनगणना यस जिल्लाको जनसङ्ख्या ५,७४२,९२ रहेको छ जसमध्ये पुरुषको जनसङ्ख्या २,९९२,९२ छ भने महिलाको जनसङ्ख्या २,७४९,८५ रहेको छ । यस जिल्लामा जम्मा ९३,१६५ घरहरू रहेका छन् ।
सन् १९९८ को राष्ट्रिय जनगणनाको अनुसार यस शहरमा ९८.३३% मानिसहरू इस्लामी हुन् भने१.३७ % हिन्दु र ०.१४ % इसाई रहेका छन् । यस जिल्लाको मुख्य भाषा बलूची हो जुन पुण जनसङ्ख्याको ६५% मानिसको मात्रीभाषा हो भने सिन्ध भाषा दोस्रो भाषा हो जुन २४ % मानिसहरूले मात्रीभाषा हो ।
खेती
यो जिल्लामा खेती गर्नका लागि सिञ्चाईको सुविधा राम्रो नभएपनि सरगुमर जोवर आदि उत्पादन हुन्छ भने तोरी यस जिल्लाको प्रमुख खेती हो । यस जिल्लामा भेडा, उँट, बाख्रा आदी वस्तुहरू पालिन्छन् भने माछा पालन यो जिल्लाको प्रमुख र महत्त्वपूर्ण व्यवसाय हो ।
अर्थतन्त्र
यो शहरको दक्षिण पुर्वी भागमा तेल प्रशुद्धकरण गर्ने कम्पनी छ जुन सन् २०१४ मा स्थापना गरिएको थियो जसले १२०,००० बेरियल तेल उत्पादन गर्ने क्षमताको छ । यो कम्पनीको सामुन्यमा एक जलविद्युत अयोजना छ जसले १३५० मेगावाट विद्धुत उत्पादन गर्छ र लसबृला र अन्य जिल्लामा पनि विद्धुत सेवा पुराउँदै आएको छ । यो शहरमा अजै सिमेन्ट कारखानम, मार्वल कम्पनी र अन्य कारखाना पनि सञ्चालीत छ ।
नेपालका राज्य प्रमुखहरूको सूची
यसमा नेपालको एकीकरण र नेपाल अधिराज्यको स्थापना काल देखि हालसम्मका राज्य प्रमुखहरूको सूची समावेश छ।
कार्यकारी अवधि (नेपाल, वि.सं. २०६३–२०६५)
{{legend|#E6E6AA|रङ्गले कार्यकारी राज्य प्रमुखलाई चिन्हित गर्दछ}}
दृष्टि धामी
दृष्टि धामी एक भारतीय मोडल र अभिनेत्री हुन्। उनी 'झलक दिखला जा' नामक रियालटी कार्यक्रमको छैटौँ संस्करणकी विजेता हुन्।
शङ्कर आचार्य
शंकर आचार्य नेपाली चलचित्र क्षेत्रका अभिनेता तथा निर्देशक निर्माता पनि हुन् । २०३४ सालदेखि काभ्रेपलाञ्चोकमा सानो स्टेजबाट कलाकारिता सुरू गरेका उनी वर्तमानमा नेपाली चलचित्र तथा टेलीचलचित्रमा समेत अभिनेता तथा निर्देशक रहेका छन् । उनले दुई दर्जन भन्दा धेरै चलचित्रहरूम अभिनय गरेका छन् भने कयौ टेलिचलचित्रमा समेत अभिनय गरेका छन् । वर्तमान समयमानेपाली दर्शक सामु लोकप्रिय बनेको हास्य टेलीचलचित्र भद्रगोलका निर्देशक तथा कलाकार पनि हुन् ।
पृथ्वी जयन्ती
पृथ्वी जयन्ती, जसलाई नेपाल एकीकरण दिवस वा राष्ट्रिय एकता दिवस पनि भनिन्छ, अखण्ड नेपालका पहिलो राजा पृथ्वीनारायण शाहको जन्मको सम्झनामा हरेक वर्ष पुस २७ गते मनाइने एक दिवस हो। १८औँ शताब्दीको मध्यतिर पृथ्वीनारायण शाहले स–साना राज्यहरूलाई एकीकरण गर्ने प्रयास गरेका थिए जसले अहिलेको नेपाल बनेको थियो। यस अवसरमा धेरैले शाहको शालिकमा माल्यार्पण गर्ने, परेडमा सहभागी हुने र नेपालका लागि उनले पुर्‍याएको योगदानको स्मरण गर्ने गर्दछन्। वि.सं २००४ देखि वि.सं २०६२ सम्म पृथ्वी जयन्तीको उन्मूलन नहुञ्जेलसम्म सार्वजनिक बिदाको रूपमा मनाइँदै आएको थियो। गोरखा र नुवाकोट जिल्लाका केही स्थानीय तहले पृथ्वी जयन्तीमा सार्वजनिक बिदा दिने गरेका छन्। यसलाई सार्वजनिक बिदाका रूपमा पुनःस्थापित गर्न पनि माग गरिएको छ। पुष्पकमल दाहाल नेतृत्वको नेपाल सरकारले पृथ्वी जयन्तीको अवसरमा विक्रम सम्वत्२०७९ सालमा  सार्वजनिक विदा दिएको थियो।
एकीकरण
अठारौँ शताब्दीको मध्यतिर गोरखा राज्यका राजा पृथ्वीनारायण शाहले स–साना राज्यहरूलाई एकीकरण गर्ने प्रयास गरेका थिए। नुवाकोटको युद्धमा विजय प्राप्त गरेपछि उनी काठमाडौँ उपत्यका तर्फ लागेका थिए, जहाँ तीन मल्ल राज्यहरू भक्तपुर, पाटन र कान्तिपुरले शासन गरिरहेका थिए। शाह कीर्तिपुर सहरलाई लिएर पाटन राज्यसँग युद्धमा होमिएका थिए र वि.सं १८२३ मा यो सहर गोरखालीको हातमा परेको थियो। यसले कान्तिपुरलाई खतरा उत्पन्न गरेको थियो, पछि कान्तिपुरका राजा जयप्रकाश मल्लले गोरखाको तीव्र विस्तार रोक्न इस्ट इन्डिया कम्पनीसँग सहयोगको अनुरोध गरेका थिए।
पछि शाहले तिब्बत र चीनसँगको इष्ट इन्डिया कम्पनीको हिमालयपार व्यापारमा असर पार्ने गरी राज्यमाथि नाकाबन्दी पनि लगाएका थिए किनभने उनीहरूले कान्तिपुर हुँदै जाने बाटो प्रयोग गरेका थिए। कम्पनीले उक्त अनुरोध स्वीकार गर्दै क्याप्टेन किनलोकलाई पठाएको थियो जसले वि.सं १८२३ मा सिन्धुलीको युद्धमा पृथ्वीनारायण शाहका सेनासँग सामना गरेको थियो।  यो युद्ध कम्पनीका लागि विनाशकारी साबित भएको थियो, किनलोक सहित उनका लगभग २४,००० सैनिकहरू मध्ये लगभग ८०० सैनिकहरूसँग भागेका थिए। यसपछि शाहले उपत्यका विजय गर्न सफल भएका थिए र १८२५ असोज १३ मा आफूलाई नेपालको राजाको रूपमा घोषणा गरेका थिए।  पृथ्वीनारायण शाहको मृत्युपछि राजकुमार बहादुर शाह, रानी राजेन्द्र लक्ष्मी र भीमसेन थापाले नेपाल एकीकरण अभियानलाई निरन्तरता दिएका थिए।  नेपाल अधिराज्य पश्चिममा सतलज नदीदेखि पूर्वमा टिस्टा नदीसम्म फैलिएको थियो।
समकालीन
पृथ्वी जयन्तीलाई नेपाल एकता दिवस (राष्ट्रिय एकता दिवस) वा राष्ट्रिय एकता दिवसका रूपमा पनि चिनिन्छ।  वि.सं २००४ देखि पृथ्वी जयन्तीलाई परम्परागत रूपमा सार्वजनिक बिदाको रूपमा मनाइन्थ्यो, तर २०६२/६३ को जनआन्दोलन पछि यसलाई उन्मुलन गरिएको थियो।  वि.सं २०७७ सालमा, गोरखा नगरपालिकाका प्रमुखले पृथ्वीनारायण शाहको सम्झना र सम्मान गर्न र उनको सम्झनामा दिवस मनाउन पृथ्वी जयन्तीलाई नगरपालिकामा सार्वजनिक बिदाको रूपमा घोषणा गरेका थिए।  गोरखा जिल्लामा पालुङटार नगरपालिका, अजिरकोट गाउँपालिका, सिरानचोक गाउँपालिका र भीमसेन थापा गाउँपालिका लगायत अन्य नगरपालिकाहरूले पनि यस दिनलाई सार्वजनिक बिदाको रूपमा घोषणा गरेको थियो। अर्को वर्ष नुवाकोट जिल्लाको राजधानी विदुर नगरपालिकाले पनि यसलाई सार्वजनिक बिदाको रूपमा घोषणा गरेको थियो। पृथ्वी जयन्तीलाई सार्वजनिक बिदा दिन केही नेपाली नागरिकहरू, विशेष गरी राजशाही पक्षधरहरूबाट दबाब रहेको छ।
वि.सं २०७८ मा सिंहदरबार बाहिर निषेधित क्षेत्रमा रहेको पृथ्वीनारायण शाहको शालिकमा माल्यार्पण गर्न खोज्दा नेपाल प्रहरी र राजतन्त्र पक्षधर समर्थकबीच झडप भएको थियो। पृथ्वी जयन्ती मनाउने विषयमा मानिसहरू विभाजित भएको पाइन्छ। पृथ्वीनारायण शाहको एकीकरण अभियान नभएको भए नेपाल ब्रिटिस साम्राज्यको उपनिवेश हुने थियो भन्ने कतिपयको धारणा रहेको छ। वि.सं २०७९ मा राष्ट्रिय प्रजातन्त्र पार्टीका अध्यक्ष राजेन्द्र लिङ्देनले प्रधानमन्त्री शेरबहादुर देउवालाई पृथ्वी जयन्तीमा सार्वजनिक बिदा दिन माग गर्दै ज्ञापनपत्र पठाएका थिए र उनीहरूको आग्रह पूरा नभए देशव्यापी आन्दोलन गर्ने पनि पार्टीले जनाएको थियो। विवेकशील साझा पार्टीले पनि पृथ्वी जयन्तीलाई नेपाल दिवसका रूपमा मनाउनुपर्ने भन्दै यसलाई सार्वजनिक बिदा घोषणा गर्नुपर्नेमा जोड दिएको थियो। नेपाल सरकारले २०७९ पुस २७ गते पृथ्वी जयन्तीको अवसरमा सार्वजनिक बिदा दिएको थियो।
गजेन्द्रबहादुर महत
गजेन्द्र बहादुर महत प्रतिनिधिसभा निर्वाचन, २०७४ मा जुम्ला क्षेत्र नं १ बाट निर्वाचित प्रतिनिधि सभाका सांसद हुन्। उनी  नेपाल कम्युनिष्ट पार्टी (माओवादी केन्द्र) को सदस्य हुन्।
टेस्ट क्रिकेटमा १०,००० वा सो भन्दा बढी रन बनाउने खेलाडीहरूको सूची
कुनै पनि प्रकारको क्रिकेटमा १०,००० रन पूरा गर्नुलाई एक महत्त्वपूर्ण उपलब्धि मानिन्छ । २०१५ को अक्टोबर सम्ममा, ५ राष्ट्रका ११ जना खेलाडीहरूले १०,००० रनको कोसेढुङ्गा पार गरिसकेका छन् । यीमध्ये अस्ट्रेलिया र भारतका ३/३ जना खेलाडीहरू छन् । यस्तै वेस्ट इन्डिज र श्रीलङ्काको २/२ जना र दक्षिण अफ्रिकाको एकजना खेलाडीले १०,००० रन पूरा गरेका छन् । बङ्गलादेश, इङ्ल्यान्ड, न्युजिल्यान्ड, पाकिस्तान र जिम्बाब्वेका कुनै पनि खेलाडीले टेस्ट क्रिकेटमा १०,००० रन पुरा गर्न सकेका छैनन् ।
कुमार संगाकाराले १०,००० रन पुरा गर्न सबैभन्दा कम इनिङ(१९५) लगाएका छन् भने ब्रायन लारा, सचिन तेन्दुलकर र स्टिभ वाले समान २४४ इनिङ लगाएका छन् ।  गावस्कर र तेन्दुलकर पछि राहुल द्रविड १०,००० रन पूरा गर्ने तेस्रो भारतीय खेलाडी हुन् । उनले १०,००० रन पुरा गर्न सबैभन्दा छोटो समय (११ वर्ष र २८० दिन) लगएका छन् । शिवनारायण चन्द्रपौलले लगाएको १८ वर्ष ३७ दिन सबैभन्दा बढी समयमा बनेको १०,००० रन हो । २०१५ को अक्टोबर सम्ममा, तेन्दुलकर सबैभन्दा बढी रनको सूचिमा पहिलो स्थानमा छन् । उनको जम्मा रन १५,९२१ छ, यस्तै दोस्रो स्थानमा रिकी पोन्टिङ (१३,३७८ रन) छन् । टेस्ट क्रिकेटमा चन्द्रपौल मात्र एक खेलाडी हुन जो १०,००० रन पूरा गरेर पनि सक्रिय छन् ।
प्रतिभा राणा
प्रतिभा राणा (२ जुन, १९४६) राष्ट्रिय प्रजातन्त्र पार्टीकी नेतृ, आरजु राणा देउवाकी आमा र पूर्व प्रधानमन्त्री शेरबहादुर देउवाकी सासू हुन्। उनलाई जापानको राजदूतमा नियुक्त गरिएको थियो ।उनी ललितपुर काठमाडौंमा बस्छिन् |राणा तत्कालीन राष्ट्रिय प्रजातन्त्र पार्टीको कोटामा २०१७ जुनमा राजदूत बनेकी थिइन् ।
व्यक्तिगत जीवन
उनले वाणिज्यमा स्नातक गरेकी छिन् र स्नातकोत्तरको पहिलो सेमेस्टरमा भाग लिइन् तर केही व्यक्तिगत कारणले उनले छोडिन्।
शब्द-ब्रह्माण्ड (पुस्तक)
शब्द-ब्रह्माण्ड नामक कविता संग्रहका रचनाकार विजय बान्तवा हुन् । विजयबान्तवा (गान्तोक सिक्किम) वरिष्ठ पत्रकारका रूपमा परिचित छन् । प्रस्तुत कविता सङ्ग्रहमा ७० वटा कविता सङ्कलित छन् । प्रस्तुत कविता सङ्ग्रहका बारेमा शरद्छेत्री दार्जिलिङ भन्छन् - कविताहरूमा प्रयोग गरिएका प्रतीकहरु पनि खुबै नजिकका अनि जानिएका हुनाले सहायक ग्रन्थबिना नै आधुनिक कवि र कविताका मर्म बुझ्न पाउनु साधारण पाठकका निम्ति सौभाग्यको कुरा हो ।
यसको प्रकाशन हिमगिरि प्रकाशन गान्तोक, सिक्किमबाट भएको छ । कडा आवरण भएको यस पुस्तकको मूल्य रु.२५० रहेको छ । यसमा १०+१६६ पृष्ठ रहेको देखिन्छ ।
सन्दर्भस्रोत
भोक्राहा नरसिंह गाउँपालिका
नेपालमा ७४४ स्थानीय तह लागू हुँदा सुनसरी जिल्लामा साविक भोक्राहा र नरर्सिंहटप्पु गाउँ विकास समितिहरूलाई समेटेर भोक्राहा गाउँपालिका बनाइएको हो । यस गाउँपालिकालाई ८ वडामा विभाजन गरिएको छ । यस गाउँपालिकाको कूल जनसङ्ख्या ४०,५०९ रहेको छ । यसको क्षेत्रफल ६३.३७ वर्गकिलोमिटर रहेको छ । यस गाउँपालिकाको केन्द्र साविकको भोक्राहाको कार्यालयमा राखिएको छ ।
लुम्बिनी विकास कोष
लुम्बिनी विकास कोषको गठन नेपाल सरकारबाट सन् १९८५ मा लुम्बिनी विकास कोष ऐन २०४२ (१९८५) को प्रावधान अनुसार लुम्बिनी मास्टर प्लान कार्यान्वयन तथा कपिलवस्तु, रूपन्देही र नवलपरासी जिल्लाहरूमा छरिएका पुरातात्विक स्थलहरूको, अन्वेषण, उत्खनन र संरक्षण गर्नका गठन गरेको थियो । एलडीटीको गठन विश्वका जनतासामु प्रस्तुत गर्न र लुम्बिनीको विकासको आदर्शको लागि नेपाल सरकारको प्रतिबद्धता र परियोजनाको प्रतिबद्धताका लागि गठन गरिएको थियो।
LDT को अधिकार क्षेत्र स्थानहरू समावेश Tilaurakot (प्राचीन कपिलवस्तु ) Gotihawa, Niglihawa , Sagarhawa , Sisaniyakot , Araurakot , Kudaan ( कपिलवस्तु ), Devadaha ( रुपन्देही ), रामग्राम ( नवलपरासी) जुन भगवान बुद्धको जीवन र उनको जन्म स्थान लुम्बिनीको प्रत्यक्ष वा अप्रत्यक्ष रूपमा सम्बन्धित छ र यसमा नेपाल गजटको अधिसूचनाले नेपाल सरकारले तोकेको अन्य क्षेत्रहरू पनि समावेश हुनेछ। Prov तर त्यस्तो स्थानहरू निर्दिष्ट गर्दा भगवान बुद्धको जीवनसँग प्रत्यक्ष वा अप्रत्यक्ष रूपमा सम्बन्धित ठाउँहरू मात्र निर्दिष्ट गर्न सकिन्छ।
ट्रस्टले नेपाल सरकार, राष्ट्रिय र अन्तर्राष्ट्रिय बौद्ध र गैर बौद्ध संगठनहरूबाट रकम प्राप्त गर्दछ र प्रशासनिक र विकास कार्यहरूको लागि आन्तरिक आम्दानी उत्पन्न गर्दछ।
नेपाल सरकारले अनुमोदित गरेको नीति अनुसार ट्रस्टको उद्देश्यहरू निम्न बमोजिम हुनेछन्:
(क) नेपाल भित्र वा बाहिर कुनै पनि क्षेत्रबाट नगद, भित्री प्रकारको, वा योजनाको लागि कुनै अन्य प्रकारको सहयोग प्राप्त गर्न वा व्यवस्था गर्न।
(d) कार्य योजनाहरूको विश्लेषण पछि अनुमोदित योजनाहरूको लागि रकम उपलब्ध गराउने।
) समितिले अनुमोदन गरे अनुसार विशिष्ट कार्यक्रमका लागि छुट्याइएको रकमको सही उपयोग भएको छ कि छैन भनेर निरीक्षण गर्न कुनै सदस्य वा अन्य कुनै व्यक्तिको प्रतिनियुक्ति गर्न ।
यदि कार्य योजना मा परिवर्तन (च) परिचय गर्न त योजना को ब्याज मा आवश्यक ठानेको।
(ज) खण्ड (जी) अन्तर्गत गठन समिति र उपसमितिहरूको कार्य र कार्यहरूको मूल्या To्कन गर्न।
( i ) खण्ड (जी) अन्तर्गत गठन समिति र उपसमितिका लागि नीति तर्जुमा गरी दिशानिर्देश जारी गर्ने।
(ञ) नेपाल सरकारसँग घनिष्ठ र सहयोगी सम्बन्ध कायम राख्ने।
(ट) ट्रस्टको उद्देश्यहरू प्राप्त गर्न अन्य आवश्यक कार्यहरू गर्न वा प्रदर्शन गर्न।
वैष्णो देवी
हिन्दू मान्यता अनुसार शक्तिलाई समर्पित पवित्र हिन्दू मन्दिरहरू मध्ये एक वैष्णो देवी मन्दिर भारतको जम्मू कश्मीरमा त्रिकुट वा त्रिकुट पर्वतमा अवस्थित छ। यस मन्दिरको देवता, वैष्णो देवीलाई सामान्यतया माता रानी र वैष्णवी पनि भनिन्छ।
तीर्थयात्रा
यहाँ पुग्नको लागि उधमपुरबाट कतरासम्म रेल लिंक हालै निर्माण गरिएको छ। माता वैष्णो देवीको स्थान हिन्दुहरुको लागि प्रमुख तीर्थस्थल हो, जहाँ भारत र विश्व भर बाट लाखौं भक्तहरु भेट्न आउँछन्।
भैरोंनाथ मन्दिर
मान्यता अनुसार माता वैष्णो देवीले भैरोनाथलाई मारेको ठाउँ, भवनको नामले प्रसिद्ध छ। यस स्थानमा देवी महाकाली (दायाँ), महासरस्वती (बायाँ) र महालक्ष्मी (मध्य) पिण्डको रूपमा गुफामा विराजमान छन्, यी तीन पिण्डहरूको यस एकीकृत रूपलाई वैष्णो देवी भनेर चिनिन्छ।
मान्यता अनुसार भैरोनाथको हत्या भएको ठाउँमा उनको टाउको भवनबाट ३ किलोमिटर टाढा खसेको थियो, आज त्यो ठाउँलाई 'भैरोनाथको मन्दिर' भनेर चिनिन्छ। भनिन्छ कि उनको मृत्युदण्ड पछि भैरोनाथले आफ्नो गल्तीको लागि पश्चाताप गरे र देवीका लागि क्षमा मागे। एक मान्यता अनुसार, वैष्णो देवीले भैरोनाथलाई वरदान दिँदै भने कि " जबसम्म एक भक्तले तपाईलाई मेरो पछि नदेखे सम्म मेरो दर्शन पूर्ण मानिने छैन। यो मन्दिर वैष्णोदेवी मन्दिरबाट km किलोमिटरको दूरीमा अवस्थित छ।
वैष्णो देवीको मौसम
अधिकांश समय वैष्णोदेवीको हावापानी चिसो रहन्छ। किनभने वैष्णोदेवीको उचाइ समुन्द्र सतहबाट करिब ५ हजार २०० मिटर रहेको छ ।
गर्मीमा औसत तापक्रम लगभग २२ डिग्री सेल्सियस हुन्छ। जबकि दायरा 17 डिग्री सेल्सियस देखि अधिकतम 30 डिग्री सेल्सियस सम्म छ।
जाडो मौसममा डिसेम्बर र जनवरी महिनामा हिउँ पर्ने सम्भावना हुन्छ । औसत तापमान लगभग 8 डिग्री सेल्सियस छ। र शून्य देखि १२ डिग्री सेल्सियसको बीचमा हुन्छ र कहिलेकाहीँ यो -२ डिग्री सेल्सियससम्म झर्छ।
यातायात
वैष्णो देवीको नजिकको प्रमुख शहर जम्मू हो, जुन रेल, सडक र हवाका माध्यमबाट भारतका सबै प्रमुख शहरहरूमा जडित छ। जम्मू बस, ट्याक्सी, ट्रेन र विमान द्वारा पुग्न सकिन्छ। जम्मू भारतको नेशनल हाईवे १ ए मा अवस्थित छ, र भारतको रेल नेटवर्कसँग ब्रॉडगेज लाइन द्वारा जोडिएको छ।
जम्मू जिल्लाको जम्मू शहरबाट ५० किलोमिटर टाढा कतराबाट १३.५ किलोमिटर टाढामा रहेको वैष्णोदेवीको मन्दिर वा भवन। मन्दिरको यात्रा यस शहरबाट शुरु हुन्छ। कत्राबाट पहाड चढ्ने ट्रेक बाहेक, त्यहाँ मन्दिरमा पुग्न पालकी, खच्चर र इलेक्ट्रिक सवारी साधनहरू पनि छन्। यस बाहेक, हेलिकप्टर सेवा कटराबाट संजीछातसम्म पनि उपलब्ध छ जुन भवनबाट ९.५  किलोमिटर टाढा अवस्थित छ। जम्मै कतारा नगर सडकमा जोडिएको छ। पहिले रेलको सहयोगमा मात्र जम्मू पुग्न सम्भव थियो, तर २०१४ मा, कटरा श्री माता वैष्णो देवी कटरा रेलवे स्टेशन मार्फत जम्मू-बारामुल्ला रेल मार्गसँग जोडिएको थियो, जस पछि रेलमार्फत कत्रा पुग्न सम्भव छ। ग्रीष्म ऋतुमा तीर्थयात्रीहरूको संख्यामा भएको अचानक वृद्धिलाई ध्यानमा राख्दै रेलवेले प्रायः हरेक वर्ष दिल्लीदेखि कत्रासम्म विशेष रेलहरू चल्दछ।
नजिकैको भ्रमण
कटरा र जम्मूको नजिक धेरै दर्शनीय ठाउँहरू र पहाडी स्टेशनहरू छन्, जहाँ तपाईं जम्मूको शीतल दृश्यहरूको मजा लिन सक्नुहुन्छ। जम्मूमा अमर महल, बाहु फोर्ट, मानसार ताल, रघुनाथ मन्दिर आदि ठाउँहरू छन्। 'पाटनी टोप' जम्मूबाट ११२ किलोमिटरको दूरीमा प्रसिद्ध हिल स्टेशन हो। तपाईं यहाँ जाडोमा हिमपातको रमाइलो लिन सक्नुहुन्छ। शिव खोरी, झज्जर कोटली, सनासर, बाबा धनसार, मन्तलाइ, कुड, बाटोटे इत्यादि कत्रा नजिक धेरै रुचि स्थानहरू छन्।
नमोबुद्ध नगरपालिका
नमोबुद्ध नगरपालिका नेपालको प्रदेश नं. ३ अन्तर्गत बागमती अञ्चलमा पर्ने काभ्रेपलाञ्चोक जिल्लामा अवस्थित एक नगरपालिका हो। स्थानीय विकास मन्त्रालयले थप ६१ वटा नयाँ नगरपालिका थप्दा काभ्रेपलाञ्चोक जिल्लामा खनालथोक, मथुरापाटी फूलबारी, मेथिनकोट, पुरानागाउँ दाप्चा, दाप्चा छत्रेबाँझ, डराउने पोखरी यी ६ गाउँ विकास समितिहरूलाई समेटेर काशीखण्ड नगरपालिका घोषणा गरिएको हो। काशीखण्ड नगरपालिकाको केन्द्रभने भकुण्डेबेशीमा रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसङ्ख्याको प्रतिशत ३६ दशमलव ८ पुगेको मन्त्रालयले जनाएको छ।
जनसङ्ख्या
काशीखण्ड नगरपालिका साविकका खनालथोक, मथुरापाटी फूलबारी, मेथिनकोट, पुरानागाउँ दाप्चा, दाप्चा छत्रेबाँझ, डराउने पोखरी गाविसहरू मिलेर बनेको हो। त्यसैले राष्ट्रिय जनगणना २०६८ अनुसार यी ६ गाविसहरूको जनसङ्ख्यालाई जोड्दा काशीखण्ड नगरपालिकाको कूल जनसङ्ख्या २१,३२४ हुन्छ।
अरबी मरुभूमि
अरबी मरुभूमि ( अङ्ग्रेजी: Arabian Desert; अरबी:, अस-सहरा अल-अरबीया ) पश्चिमी एसियामा स्थित एक विशाल मरुभूमि हो। यो दक्षिणमा यमनदेखि लिएर उत्तरमा फारस को खाडी सम्म र पूर्वमा ओमानदेखि लिएर पश्चिममा जोर्डन र इराक सम्म फैलिएको छ । यो संसारको चौथो सबैभन्दा ठुलो मरुभूमि हो ।
नेपाल (पुस्तक)
नेपाल (२०७०) नामक पुस्तक लेखक/सङ्कलक हरिध्वज तिम्सिना खत्रीद्वारा लेखिएको हो । यस पुस्तकमा वर्णानुक्रम अनुसार ३९१५ गाविसको नाम र त्यसको अर्थ समेटिएको छ । यो अनुसन्धानात्मक पुस्तक तयार गर्न लेखकले धेरै परिश्रम गरेको देखिन्छ । यस पुस्तकको कागज र छपाइ स्तरीय छ । ५३० पृष्ठ रहेको यसको मूल्य रु.१०००.०० रहेको छ ।
एजेन्डा सेटिंग सिद्धान्त
एजेन्डा सेटिंग सिद्धान्त भनेको समाचारले सार्वजानिक घटनाको महत्त्वमा पार्न सक्ने प्रभावलाई वर्णन गर्ने एक सिद्धान्त हो। एजेन्डा-सेटिंग सिद्धान्तद्वारा सफलतापूर्ण रुपमा सामाजिक घटनाको महत्त्वलाई घटबढ गराउन बिभिन्‍न चरणहरूमा क्रमबध रुपमा सफलता प्राप्त गर्नु पर्‍छ।
श्वेता तिवारी
श्वेता तिवारी  (जन्म: ४ अक्टोबर १९८०) एक भारतीय फिल्म अभिनेत्री हुन् । उनलाई अत्याधिक रूपमा पहिचान बालाजी टेलिफिल्म्सको कसौटी जिन्दगी की ले दिएको थियो। जसले गर्दा टेलिभिजनको संसारमा प्रेरणा को नाम ले सबैले चिन्दछन् । श्वेता तिवारी प्रसिद्ध टेलिचलचित्र बिग बोस ४ का विजेता हुन् ।
चीन-नेपाल शान्ति तथा मैत्री सन्धि
चीन-नेपाल शान्ति तथा मैत्री सन्धि नेपाल र चीनको सरकार बीच २८ अप्रिल १९६० मा हस्ताक्षर भएको आधिकारिक सम्झौता हो, जसले छिमेकी राष्ट्रहरूलाई एक अर्काबाट छुट्ट्याउने सीमाको बारेमा अघिल्लो सम्झौताको अनुमोदन गर्‍यो। गिरी भ्यान ट्रोन्डरले १९५९  को तिब्बती विद्रोह पछि  यो कागजातले बेइजिङ  "एसियामा शक्तिशाली तर अत्यावश्यक परोपकारी नेता" हुन् भन्ने छवि राख्ने प्रयास गरेको तर्क गरेका छन।  समकालीन नेपाली, चिनियाँ र भारतीय टिप्पणीकारहरूले विगत र वर्तमानमा चीनसँगको नेपाल सम्बन्धको निर्धारणमा यस सन्धिको महत्त्वमा जोड दिएका छन्।
पृष्ठभूमि
नेपालको पहिलो जननिर्वाचित सरकारका प्रधानमन्त्री बीपी कोइरालाले सन् १९६० मार्च ११ देखि २४ सम्म चीनको भ्रमण गरेका थिए। त्यसबेला उनले चिनियाँ प्रधानमन्त्री चाउ एन लाइलाई नेपाल भ्रमणको निम्तो दिएर नेपाल आएका थिए। त्यस लगत्तै सन् १९६० को एप्रिल २६ देखि २९ सम्म चाउ एन लाइले दोस्रो पटक नेपालको भ्रमण गरे।
उनले त्यसबेला नेपाली संसद्‌का दुवै सदनको संयुक्त बैठकलाई सम्बोधन पनि गरेका थिए। त्यसै क्रममा एप्रिल २८ मा नेपाल र चीनबीच शान्ति तथा मैत्री सन्धिमा हस्ताक्षर भएको थियो। उक्त सन्धिमा नेपालका तर्फबाट बीपी कोइराला र चीनका तर्फबाट चाउ एनलाईले हस्ताक्षर गरेका थिए।
सन्धिको पाठ
जनवादी गणतन्त्र चीन र नेपाल अधिराज्यको शान्ति तथा मैत्री कायम र अझ विकास गर्ने चीनका राष्ट्रपति र नेपालका श्री ५ महाराजाधिराजको इच्छा भएको हुनाले
जनवादी गणतन्त्र चीन र नेपाल अधिराज्यको विच असल छिमेकी सम्बन्ध र मैत्री पूर्ण सहयोगलाई सबल तुल्याउनु, दुवै देशका जनताका मुलभूत हितको अनुरुप र एशिया र विश्वभरी शान्ति सुदृढ राख्न सहायक हुनेछ भन्ने विश्वास भएको हुनाले
यस उद्देश्य पूर्तिको लागी दुवै देशले संयुक्त रुपले मानि आएको शान्तिपूर्ण सहअस्तित्वका पाँच सिद्धान्त अनुसार वर्तमान सन्धि पत्र सम्पन्न गर्ने निर्णय गरेका छन् र आफ्नो आफ्नो सर्वाधिकार सम्पन्न प्रतिनिधि हरूको रुपमा जनवादी गणतन्त्र चीनका राष्ट्रपतिका तरफबाट प्रधान मंत्री चाउ एन लाइ र नेपालका श्री ५ महाराजाधिराज को तरफबाट प्रधान मंत्री विश्वेश्वर प्रसाद कोइराला नियुक्त भएका छन्।
दफा एक
संधि पत्र गर्ने दुवै पक्ष एक अर्काको स्वतन्त्रता, सार्वभौमिकता र क्षेत्रीय अक्षुणता स्वीकार तथा आदर गर्दछन्।
दफा दुई
संधि पत्र गर्ने दुवै पक्षले जनवादी गणतन्त्र चीन र नेपाल अधिराज्यको विच शान्ति तथा मैत्री पूर्ण सम्बन्धहरू कायम र विकाश गर्ने छन् । दुवै पक्ष जम्मै पारस्परिक मतभेदहरू शान्तिपूर्ण छलफल द्वारा समाधान गर्न मन्जुर गर्दछन्।
दफा तीन
संधि पत्र गर्ने दुवै पक्ष समानता र पारस्परिक हित तथा एक अर्काको आन्तिरिक मामलामा हस्तक्षेप नगर्ने सिद्धान्त अनुसार, मैत्री र सहयोगको भावना राखि दुई देशको बीच आर्थिक र सांस्कृतिक सम्बन्धहरू विकशित र सुदृढ तुल्याउन मन्जुर गर्दछन्।
दफा चार
वर्तमान संधि पत्रको अर्थ लगाउदा वा लागु गर्दा खेरी उत्पन्न भएको मतभेद वा मतान्तर छलफल बाट साविक कुटनैतिक साधन् द्वारा समाधान गरिने छ ।
दफा पाच
यस वर्तमान संधि पत्र प्रमाणीकरण गरिनु पर्दछ र प्रमाणीकरण का कागज पत्र सकेसम्म चाडो आदान प्रदान गरिने छ।
प्रमाणीकरणका कागजापत्र आदान प्रदान हुने वित्तीकै वर्तमान संधि पत्र लागु हुनेछ र दस वर्षको अवधि सम्म जारी रहने छ ।
उक्त अवधी समाप्त हुनु भन्दा कमसेकम एक वर्ष अघि संधिपत्र अन्त गर्ने लिखित सूचना संधि पत्र गर्ने पक्षका एक्ले अर्कालाई नदिए, यो संधि पत्र कुनै उल्लेखित समय सिमा विना जारि रहने छ । तर दुई पक्ष मध्ये एक्ले अर्कालाई संधि पत्र अन्त गर्ने अभिप्राय प्रकट गरि एक वर्षको लिखित सूचना दिने अधिकार सुरक्षित नै रहने छ।
आज मुकाम काठमाडौंं विक्रम सम्बत २०१७ साल बैशाख १६ गते रोज ५ तदनुसार इस्वि सन १९६० एप्रिल २८ तारिखको दिन चीनिया, नेपाली र अंग्रेजी भाषामा प्रत्येकको दुइ दुइ प्रतिमा सवै वरावर किसिमले प्रामाणिक हुने गरि यो संधि पत्र माथि हस्ताक्षर गरियो ।
कामेत
कामेत भारतको उत्तराखण्डमा अवस्थित नन्दा देवी पर्वत पछिको दोस्रो अग्लो हिमाल हो। यो हिमाल उत्तराखण्ड चमौली जिल्लामा पर्दछ। यसको उचाइ ७,७५६ मिटर रहेको छ।
आरोहण इतिहास
कामेत हिमालको आरोहणको प्रयास १८५५ मा भएको थियो, तर २१ जुन १९३१ मा मात्र बेलायती आरोहणका सदस्यहरू फ्रान्क स्मिथ, एरिक सिप्टन, आर.एल. होल्ड्स्वर्थ तथा लेवा शेर्पाले सफल आरोहण गरे।
म्याग्गी ग्रेस
म्याग्गी ग्रेस  (जन्म: सेप्टेम्बर २१, १९८३) एक   अमेरिकी चलचित्र  अभिनेत्री हुन्।
रन (क्रिकेट)
क्रिकेटको खेलमा रन बनाउने वा स्कोर गर्ने प्रारम्भिक एकाई हो । रन ब्याट्सम्यानद्वारा बनाइने गरिन्छ र प्रत्येक खेलाडीद्वारा बनाइएको रन (तथा अतिरिक्त) लाई जोडे पछि प्राप्त योग/स्कोर टिमको जम्मा स्कोर भनिने गरिन्छ ।
जब एउटा खेलाडी ५० (अर्धशतक), १०० रन (शतक) अथवा ५० को अन्य गुनाङ्कको रूपमा रन बनाउछ भने त्यसलाई त्यस खेलाडीको व्यक्तिगत उपलब्धिको रूपमा मान्ने गरिन्छ ।
नियम
क्रिकेटमा रन स्कोरसँग सम्बद्ध नियम क्रिकेट नियमावली १८ मा उल्लिखित छ ।
यो पनि हेर्नुहोस्
रन
हाइड्रोफोन
हाइड्रोफोन (प्राचीन ग्रीक: ὕδωρ + φωνή, lit. 'water + sound') पानीमुनि ध्वनि रेकर्ड गर्न वा सुन्नको लागि पानीमुनि प्रयोग गर्न डिजाइन गरिएको माइक्रोफोन हो। धेरैजसो हाइड्रोफोनहरू पिजोइलेक्ट्रिक ट्रान्सड्यूसरमा आधारित हुन्छन् जसले ध्वनि तरंग जस्ता दबाव परिवर्तनको अधीनमा हुँदा विद्युतीय क्षमता उत्पन्न गर्दछ। केही पिजोइलेक्ट्रिक ट्रान्सड्यूसरहरूले ध्वनि प्रोजेक्टरको रूपमा पनि काम गर्न सक्छन्, तर सबैसँग यो क्षमता हुँदैन, र यदि यस्तो तरिकामा प्रयोग गरियो भने केही नष्ट हुन सक्छ।
हाइड्रोफोनले हावाबाट आउने आवाजहरू पत्ता लगाउन सक्छ, तर यो असंवेदनशील हुनेछ किनभने यो पानीको ध्वनिक प्रतिबाधा, हावा भन्दा घना तरल पदार्थसँग मेल खाने डिजाइन गरिएको हो। ध्वनि हावामा भन्दा पानीमा ४.३ गुणा छिटो यात्रा गर्दछ, र पानीमा ध्वनि तरंगले ६० गुणा दबाब दिन्छ जुन हावामा एउटै आयामको छालले प्रयोग गर्दछ। त्यसै गरी, मानक माइक्रोफोनलाई जमिनमा गाड्न सकिन्छ, वा वाटरप्रूफ कन्टेनरमा राखिएको खण्डमा पानीमा डुबाउन सकिन्छ, तर त्यस्तै खराब ध्वनिक प्रतिबाधा मिलानको कारणले खराब प्रदर्शन दिनेछ।
इतिहास
पहिलो हाइड्रोफोनमा पातलो झिल्ली भएको ट्यूब र अर्को छेउमा पर्यवेक्षकको कान हुन्छ । प्रभावकारी हाइड्रोफोनको डिजाइनले पानीको ध्वनिक प्रतिरोधलाई ध्यानमा राख्नुपर्छ, जुन हावाको ३७५० गुणा हो। तसर्थ, हावामा उही तीव्रताको छालद्वारा निस्कने दबाबलाई पानीमा ३७५० को कारकले बढाउँछ। अमेरिकी पनडुब्बी सिग्नलिङ कम्पनीले लाइटहाउस र लाइटशिपहरूबाट बज्ने पानीमुनिको घण्टी पत्ता लगाउन हाइड्रोफोनको विकास गर्‍यो । केस ३५ सेन्टिमिटर (१४ इन्च) व्यासको बाक्लो, खोक्रो ब्रास डिस्क थियो। एउटा अनुहारमा १ मिलिमिटर (०.०३९ इन्च) बाक्लो ब्रास डायाफ्राम थियो जसलाई छोटो ब्रास रडले कार्बन माइक्रोफोनमा जोडेको थियो।
पहिलो विश्व युद्द
युद्धको प्रारम्भमा, फ्रान्सेली राष्ट्रपति रेमन्ड पोइन्कारेले पल लान्गेभिनलाई ध्वनि पल्सबाट प्रतिध्वनिहरूद्वारा पनडुब्बीहरू पत्ता लगाउने विधिमा काम गर्न आवश्यक सुविधाहरू प्रदान गरे। तिनीहरूले भ्याकुम ट्यूब एम्पलीफायरको साथ सिग्नलको शक्ति बढाएर पिजोइलेक्ट्रिक हाइड्रोफोन विकास गरे; पिजोइलेक्ट्रिक सामग्रीहरूको उच्च ध्वनिक प्रतिबाधाले पानीमुनि ट्रान्सड्यूसरहरूको रूपमा तिनीहरूको प्रयोगलाई सहज बनायो। एउटै पिजोइलेक्ट्रिक प्लेटलाई विद्युतीय ओसिलेटरद्वारा ध्वनि पल्स उत्पादन गर्न कम्पन गर्न सकिन्छ ।
आदिम हाइड्रोफोन प्रयोग गरेर पत्ता लगाउने र डुबाइएको पहिलो पनडुब्बी जर्मन पनडुब्बी UC-३ २३ अप्रिल १९१६ मा थियो। UC-३ लाई एन्टी-सबमरिन ट्रालर चिरियोले पत्ता लगाएको थियो किनकि Cheerio सीधा UC-३, UC- माथि थियो। त्यसपछि ट्रलरले तानेको स्टिलको जालमा समातियो र ठूलो पानीमुनि विस्फोट पछि डुब्यो ।
युद्धमा पछि, बेलायती एडमिरल्टीले यु-बोटहरू कसरी लड्ने भनेर सल्लाह दिन ढिलो गरी एक वैज्ञानिक प्यानल बोलाए। यसमा अष्ट्रेलियाका भौतिकशास्त्री विलियम हेनरी ब्राग र न्यूजील्याण्डका भौतिकशास्त्री सर अर्नेस्ट रदरफोर्ड सामेल थिए। तिनीहरूले निष्कर्ष निकाले कि सबैभन्दा राम्रो आशा पनडुब्बीहरू सुन्न हाइड्रोफोन प्रयोग गर्नु थियो। रदरफोर्डको अनुसन्धानले हाइड्रोफोनको लागि उनको एकमात्र पेटेन्ट उत्पादन गर्यो। ब्रागले जुलाई १९१६ मा नेतृत्व लिए र उनी फर्थ अफ फोर्थको हकक्रेगमा रहेको एडमिरल्टी हाइड्रोफोन अनुसन्धान प्रतिष्ठानमा गए ।
वैज्ञानिकहरूले दुईवटा लक्ष्य राखेका थिए: हाइड्रोफोन बोक्ने गस्ती जहाजबाट उत्पन्न आवाजको बाबजुद पनडुब्बीले सुन्न सक्ने हाइड्रोफोन विकास गर्ने, र पनडुब्बीको असर प्रकट गर्न सक्ने हाइड्रोफोन विकास गर्ने। ईस्ट लन्डन कलेजमा द्विदिशात्मक हाइड्रोफोन आविष्कार गरिएको थियो। तिनीहरूले एक बेलनाकार केसमा डायाफ्रामको प्रत्येक छेउमा माइक्रोफोन माउन्ट गरे; जब दुबै माइक्रोफोनबाट सुनिएको आवाजको तीव्रता समान हुन्छ, माइक्रोफोन ध्वनि स्रोतसँग मिल्दोजुल्दो हुन्छ ।
ब्रागको प्रयोगशालाले डायाफ्रामको एक छेउमा ब्याफल राखेर यस्तो हाइड्रोफोन दिशात्मक बनायो। प्रभावकारी बाफल्समा हावाको तह हुनुपर्छ भनेर पत्ता लगाउन महिनौं लाग्यो । १९१८ मा, रोयल नेभल एयर सर्भिसको एयरशिप्सले एन्टी-सबमरीन युद्धमा संलग्न हाइड्रोफोनहरू ट्रेलिङ गरेर प्रयोग गरे। ब्रागले क्याप्चर गरिएको जर्मन यू-बोटबाट हाइड्रोफोन परीक्षण गर्‍यो र यो ब्रिटिश मोडेलहरू भन्दा कम भएको पाए । युद्धको अन्त्यमा, बेलायतीहरूसँग ३८ हाइड्रोफोन अधिकारीहरू र २०० योग्य श्रोताहरू थिए, जसले प्रति दिन थप ४d तिरेको थियो ।
पहिलो विश्वयुद्धको अन्त्यदेखि १९२० को शुरुमा सक्रिय सोनारको परिचयसम्म, हाइड्रोफोनहरू पनडुब्बीहरूको लागि डुबेको बेलामा लक्ष्य पत्ता लगाउने एकमात्र विधि थियो; तिनीहरू आज उपयोगी छन्।
केन्द्रित ट्रान्सड्यूसरहरू
यो यन्त्रले एकल ट्रान्सड्यूसर तत्वलाई डिश वा शंकु आकारको ध्वनि रिफ्लेक्टरको साथ संकेतहरू फोकस गर्नको लागि प्रयोग गर्दछ, जस्तै रिफ्लेटिङ् टेलिस्कोप जस्तै। यस प्रकारको हाइड्रोफोन कम लागतको सर्वदिशात्मक प्रकारबाट उत्पादन गर्न सकिन्छ, तर स्थिर हुँदा प्रयोग गर्नुपर्छ, किनकि रिफ्लेक्टरले पानीको माध्यमबाट यसको आवागमनमा बाधा पुर्‍याउँछ। निर्देशन गर्ने नयाँ तरिका हाइड्रोफोनको वरिपरि गोलाकार शरीर प्रयोग गर्नु हो। डाइरेक्टिभिटी क्षेत्रको फाइदा भनेको यो हो कि हाइड्रोफोनलाई पानी भित्र सार्न सकिन्छ।
एरे
बहु ​​हाइड्रोफोनहरूलाई एरे मा व्यवस्थित गर्न सकिन्छ ताकि यसले अन्य दिशाहरूबाट संकेतहरू घटाउँदा इच्छित दिशाबाट संकेतहरू थप्नेछ। एरेलाई बीमफार्मर प्रयोग गरेर स्टेयर गर्न सकिन्छ। सामान्यतया, हाइड्रोफोनहरू "लाइन एरे" मा व्यवस्थित हुन्छन् तर के मापन भइरहेको छ भन्ने आधारमा धेरै फरक व्यवस्थाहरूमा हुन सक्छ। उदाहरणको रूपमा, लेखमा फ्लीटबाट प्रोपेलर आवाज मापन गर्दै जहाजहरूलाई कार्ययोग्य मापनहरू प्राप्त गर्न जटिल हाइड्रोफोन एरे प्रणालीहरू आवश्यक पर्दछ।
SOSUS हाइड्रोफोनहरू, समुद्रको तलामा राखिएको र पानीमुनि केबलहरूद्वारा जडान गरिएको, प्रयोग गरिएको थियो, १९५० को दशकमा, संयुक्त राज्य अमेरिका। नौसेना शीत युद्ध को समयमा ग्रीनल्याण्ड, आइसल्याण्ड र संयुक्त अधिराज्य को रूपमा चिनिने लाइनमा सोभियत पनडुब्बीहरूको आन्दोलन ट्र्याक गर्न। GIUK ग्याप। यी धेरै अपरिचित महासागर सहित अत्यन्त कम आवृत्ति इन्फ्रासाउन्ड स्पष्ट रूपमा रेकर्ड गर्न सक्षम छन्।
हरिनगर गाउँपालिका
नेपालमा ७४४ स्थानीय तह लागू हुँदा सुनसरी जिल्लामा साविकका सत्तेरझोरा, हरिनगरा, गौतमपुर र जल्पापुर गाउँ विकास समितिहरूलाई समेटेर हरिनगरा गाउँपालिका बनाइएको हो । यस गाउँपालिकालाई ५ वडामा विभाजन गरिएको छ । यस गाउँपालिकाको कूल जनसङ्ख्या २८,०१३ रहेको छ । यसको क्षेत्रफल ४२.१९ वर्गकिलोमिटर रहेको छ । यस गाउँपालिकाको केन्द्र साविकको हरिनगराको कार्यालयमा राखिएको छ ।
पूर्वी घाट
पूर्वी घाटहरू भारतको पूर्वी तटमा पहाडहरूको एक निरन्तर शृङ्खला हो। पूर्वी घाटहरू ओडिशा, आन्ध्र प्रदेश हुँदै दक्षिणमा तमिलनाडु हुँदै कर्नाटक र तेलंगानाका केही भागहरू हुँदै जान्छ। ती प्रायद्वीपीय भारतका चार प्रमुख नदीहरू, जस्तै, महानदी, गोदावरी, कृष्णा र कावेरीद्वारा काटिएका छन्।
पहाडी दायराहरू
पश्चिमी घाटहरू जस्तै, यी पर्वत शृङ्खलाहरूमा पनि विच्छेदन पहाडी शृङ्खलाहरूमा स्थानीय नामहरू छन्। पोन्नैयार र पालार नदीहरू कोलार पठारको हेडवाटरबाट पूर्वतिर घाटको खाडल हुँदै बङ्गालको खाडीमा पुग्छन्। जावधु पहाड दुई नदीको बीचमा छ। किलियुर झरना जस्ता दुर्गम क्षेत्रहरूमा झरनाहरू छन्। पूर्वी घाट मोबाइल बेल्टमा मधुरवाडा डोम विशाखापट्टनमको उत्तरमा पूर्वी घाटको छेउमा खोन्डलाइट सूट र क्वार्ट्ज आर्चियन चट्टानहरूसँग टेक्टोनिक व्यवस्थाद्वारा बनेको छ।
माइक्रोसफ्ट विन्डोज
माइक्रोसफ्ट विन्डोज वा सामान्यतया विन्डोज सञ्चालन प्रणाली एक स्वामित्व चित्रात्मक सञ्चालन प्रणाली परिवारहरूको एक समूह हो, जसलाई अमेरिकी इन्टरनेट निगम माइक्रोसफ्टले विकास तथा र बिक्री गरेको छ। प्रत्येक परिवारले संगणकीय उद्योगको एक निश्चित क्षेत्रको पूरा गर्दछ। सक्रिय माइक्रोसफ्ट विन्डोज परिवारहरूमा विन्डोज एनटी र विन्डोज आइओटी समावेश छन् जसले उप-परिवारहरूलाई समाहित गर्ने काम गर्दछ। निष्क्रिय माइक्रोसफ्ट विन्डोजका परिवारहरूमा विन्डोज ९ एक्स, विन्डोज मोबाइल र विन्डोज फोन समावेश छन्।
माइक्रोसफ्टले २० नोभेम्बर १९८५ मा विन्डोज नामको सञ्चालन प्रणालीलाई एमएस-डसको रूपमा प्रस्तुत गरेको थियो। माइक्रोसफ्ट विन्डोजले ९०% बजार साझेदारीका साथ विश्वको व्यक्तिगत सुखाङ्ख्यको बजारमा प्रभुत्व जमाएको थियो जहाँ यसले एप्पलद्वारा सन् १९८४ मा निर्माण गरिएको म्याक (सञ्चालन प्रणाली) लाई उछिनेको थियो। माइक्रोसफ्टले लिसा र म्याकिन्तोस जस्ता सञ्चालन प्रणालीमा लागू गरिएको चित्रात्मक प्रयोगकर्ता दृश्यचित्रलाई एप्पलले अनुचित अतिक्रमणको संज्ञा दिएको थियो, तथापि, उक्त मुद्दाको फैसला माइक्रोसफ्टको पक्षमा भएको थियो। व्यक्तिगत सुशाङ्ख्यहरूमा, विन्डोज हाल पनि सबैभन्दा लोकप्रिय सञ्चालन प्रणाली हो। यद्यपि एन्ड्रोइड स्मार्टफोनको बिक्रीमा ठूलो वृद्धि भएका कारण सन् २०१४ मा, माइक्रोसफ्टले एन्ड्रोइडले सञ्चालन प्रणाली बजारको अधिकांश भाग कब्जा गरेको स्वीकार्य गरेको थियो। सन् २०१४ मा, बिक्री भएको विन्डोज उपकरणहरूको सङ्ख्या बिक्री भएको एन्ड्रोइड उपकरणहरूको भन्दा २५% ले कम रहेको थियो। दुई सञ्चालन प्रणालीहरू परम्परागत रूपमा फरक फरक मञ्चहरूलाई लक्षित गर्ने हुँदा यो तुलना, यद्यपि पूर्ण रूपले प्रासङ्गिक नहुन सक्छ। अझै, विन्डोजको सर्भर प्रयोगको तथ्याङ्कले (जुन प्रतियोगीहरूसँग तुलनात्मक छन्) यस सञ्चालन प्रणाली तेस्रो स्थानमा रहेको देखाउँदछ।
फेब्रुअरी २०२० सम्म, व्यक्तिगत सुशाङ्ख्य, ट्याबलेट र अन्य उपकरणहरूको लागि विन्डोजको सबैभन्दा भर्खरको संस्करण विन्डोज १० हो। सर्भर कम्प्युटरहरूको सबैभन्दा नयाँ संस्करण विन्डोज सर्भरको संस्करण १९०८ हो।
बजार साझेदारी र बिक्री
बजार साझेदारीको अवलोकन डेस्कटपको आधारमा, नेट एप्लिकेसन्स र स्ट्याट्सकाउन्टरको प्रतिशत । मार्च २०२० को तथ्याङ्क।
मोबाइल बजार साझेदारी संयुक्त संस्करणमा धेरै कम अर्थात् ०.१% मुनि रहेको छ।
इनिङ (क्रिकेट)
क्रिकेटको खेलमा इनिङ को अन्त्य त्यस समय हुन्छ जब ११ मध्ये १० ब्याट्सम्यान आउट भइसक्छ अथवा बिना साझेदारको एक खेलाडी नट आउट रहन्छ जसले गर्दा उसले त्यो खेललाई अगाडि बढाउन नसकोस अथवा कसैको हस्तक्षेप (जस्तै टिमको कप्तान कार्यनीतिक कारणहरूले अथवा सम्पूर्ण खेल समय समाप्त हुँदा इनिङ घोषित गर्दा)।
टेस्ट क्रिकेट र प्रथम श्रेणी क्रिकेट दुबै स्वरूपको क्रिकेटमा प्रत्येक टिमसँग दुई इनिङ हुन्छ ।
उत्पति
अक्सफोर्ड अङ्ग्रेजी शब्दकोशको अनुसार इनिङ शब्दावली सन् १७३५ देखि क्रिकेटको खेलमा प्रयोग हुँदै आएको छ । १७औँ शताब्दीमा इङ्गल्यान्डमा क्रिकेट लोकप्रिय रहेको हुनाले यो पदावलीको पहिलो प्रयोग त्यहिँबाट भएको हो ।
शाह मीर वंश
शाह मीर वंश कश्मीरको मुस्लिम वंश थियो । ई.सा. १३३९ देखि १५६१ सम्म शाह मीरहरूले कश्मीर मा इस्लाम दृढ स्थापित भयो । शाह मीर वंश अफगान (पठान) वा खस जातिको थियो ।
उत्पत्ति
धैरेजसो आधुनिक इतिहासकारहरू शाह मीरको स्वाती उत्पत्तिको मान्दछन् । स्वातीहरू अफगान थिए जो दीर मालाकाण्ड क्षेत्रबाट गजनवीको समयमा आएका थिए ।
शासक
Note: Muhammad Shah had five separate reigns from 1484 to 1537.
पश्चिमी अस्ट्रेलिया
पश्चिमी अस्ट्रेलिया अस्ट्रेलियाको एक प्रान्त हो। यसको राजधानी पर्थ हो। २००७को जनगणनाको अनुसार पश्चिमी अस्ट्रेलियाको जनसङ्ख्या २१,०५,७८३ हो। जसमा १५,५४,७६९ (७४%) पर्थ महानगरीय क्षेत्रमा बसोबास गर्छन। सन् १८२९ मा यस राज्य एक ब्रिटिश उपनिवेशको रूपमा शुरू भएको थियो ।
आजको समयमा पश्चिमी अस्ट्रेलियाको अर्थव्यवस्था मुख्यतः खनिज सम्पदामा आधारित छ ।
नेपाली राजनैतिक परिवारहरूको सूची
यो पनि हेर्नुहोस्
नातावाद
दुहबी नगरपालिका
नेपालमा ७४४ स्थानीय तह लागू हुँदा सुनसरी जिल्लामा साविक दुहवी-भलुवा नगरपालिका, सिमरिया, सोनापुर पूर्व कुसाहा र तनमुना गाउँ विकास समितिहरूलाई समेटेर दुहबी नगरपालिका बनाइएको हो । यस नगरपालिकालाई १२ वडामा विभाजन गरिएको छ । यस नगरपालिकाको कूल जनसङ्ख्या ५६,२६९ रहेको छ । यसको क्षेत्रफल ७६.६७ वर्गकिलोमिटर रहेको छ । यस नगरपालिकाको केन्द्र साविकको दुहवीको कार्यालयमा राखिएको छ ।
नरेन्द्रलक्ष्मी शाह
नरेन्द्र राज्य लक्ष्मी देवी (?–१८३१ माघ १) नेपाल अधिराज्यका राजा पृथ्वीनारायण शाहकी रानी थिइन्। उनी राजा प्रतापसिंह शाह र राजकुमार वेदुम शाह र बहादुर शाहकी आमा थिइन्। उनी वाराणसीका राजपूत प्रमुख अभिमान सिंहकी छोरी थिइन्।
मनीष पल
मनीष पल भारतीय टेलिभिजन उद्घोषक, प्रस्तोता र अभिनेता हुन् । उनले आफ्नो करियरको सुरुवात भिजे र रेडियो जकीको रूपमा गरेका थिए । उनले सन् २०१३ मा मिक्की भाइरस नामक बलिउड चलचित्रमा अभिनय गरेका हुन् ।
सञ्जीव उप्रेती
सञ्जीव उप्रेती एक नेपाली लेखक तथा त्रिभुवन विश्वविद्यालयका एक प्राध्यापक हुन् ।   उनले घनचक्कर, सिद्धान्त कुरा, हंस जस्ता पुस्तकहरू लेखेका छन्।
कपिल शर्मा
कपिल शर्मा (जन्म २ अप्रिल १९८१) एक भारतीय स्ट्यान्ड-अप हास्य कलाकार, टेलिभिजन प्रस्तुतकर्ता, अभिनेता र निर्माता हुन्। कपिल 'द कपिल शर्मा सो'को प्रस्तुतीकरणका लागि परिचित छन्। यसभन्दा पहिले उनले टेलिभिजन हास्य कार्यक्रमहरू 'कमेडी नाइट्स विथ कपिल' र 'फ्यामिली टाइम विथ कपिल' आयोजना गरेका थिए।
संयुक्त अधिराज्यको झण्डा
संयुक्त अधिराज्यको राष्ट्रिय झण्डा युनियन ज्याक हो, जसलाई सङ्घ झण्डा पनि भनिन्छ।
युनियन ज्याकको आवरण र सजावट सन् १८०१ को सङ्घ ऐनद्वारा भएको हो जसले ग्रेट ब्रिटेन र आयरल्यान्डको संयुक्त अधिराज्य सिर्जना गर्न ग्रेट ब्रिटेन र आयरल्यान्डको राज्य (पहिले व्यक्तिगत सङ्घमा) लाई एकताबद्ध गरेको थियो। झण्डामा सेन्ट जर्जको रातो क्रस (इङ्गल्याण्डको संरक्षक सन्त (जसले वेल्सलाई पनि प्रतिनिधित्व गर्दछ)) समावेश गर्दछ, किनारामा गरिएको सेतो रङ्ग सेन्ट प्याट्रिक (आयरल्याण्डको संरक्षक सन्त) को खर्रामा राखिएको छ भने त्यसकै छेउछाउ गरिएको सेतो रङ्ग सेन्ट एन्ड्रयु (स्कटल्याण्डको संरक्षक सन्त) राखिएको छ। वेल्सको संरक्षक सेन्ट डेभिडले सङ्घ झण्डामा वेल्सलाई प्रतिनिधित्व गर्दैन किनभने वेल्स इङ्ल्यान्ड राजशाहीको भाग नभएकै समयमा यसको आवरण तय गरिएको थियो।
जमिनमा झण्डाको अनुपात र ब्रिटिस सेनाले प्रयोग गरेको युद्ध झण्डाको अनुपात ३:५ छ। समुद्रमा झण्डाको उचाइ देखि लम्बाइ अनुपात १:२ हो।